Mestská časť Bratislava - Nové Mesto

Materiál na rokovanie
Miestneho zastupiteľstva
dňa 17.12.2013

Návrh 
na Dodatok č. 2 Zásad hospodárenia s bytmi v mestskej časti Bratislava – Nové Mesto zo dňa 26.06.2012

Predkladá: 						      Materiál obsahuje:                                                                      Ing. Ľudovít Kollárik                         		          1. Návrh uznesenia  
prednosta MÚ BNM					          2. Dôvodovú správu
							          3. Dodatok č. 2	
							          4. Príloha č. 2
5. Zásady hospodárenia   s bytmi v mestskej časti Bratislava – Nové Mesto so zapracovanými zmenami 

Spracovateľ:                                  	Stanovisko právnej skupiny:
Mgr. Marianna Moravcová Tomčíková   		  - nie je potrebné
poverená vedením oddelenia PPaSM 						                                 

Na rokovanie prizvať:
spracovateľa                        

december 2013

Návrh uznesenia:

M i e s t n e     z a s t u p i t e ľ s t v o

s c h v a ľ u j e

Dodatok č. 2 k Zásadám hospodárenia s bytmi v mestskej časti Bratislava – Nové Mesto zo dňa 26.06.2012 

a)  bez pripomienok

b)  s pripomienkami

Dôvodová správa:

Účelom navrhovaného Dodatku č. 2 Zásad hospodárenia s bytmi v mestskej časti Bratislava – Nové Mesto je stabilizácia mladých učiteľov majúcich trvalé bydlisko mimo Mestskej časti, pôsobiacich na základných školách, resp. v školských zariadeniach v zriaďovacej pôsobnosti Mestskej časti Bratislava – Nové Mesto. V poslednej dobe požiadalo niekoľko učiteľov o poskytnutie ubytovania, resp. o pridelenie služobného bytu. V súčasnej dobe platné Zásady hospodárenia s bytmi v mestskej časti Bratislava - Nové Mesto (ďalej len „Zásady“) riešia prideľovanie služobných bytov, a to v ustanovení § 6, podľa ktorého:
(1)	Žiadateľ o nájom bytu podľa tohto ustanovenia musí vykonávať prácu, na ktorú je nájom služobného bytu viazaný, pričom nemá zabezpečené bývanie na území Bratislavy.
(2)	Podmienky na nájom služobného bytu vyplývajúce z ustanovenia odseku 1 musia byť splnené ku dňu podpisu zmluvy.
(3)	Žiadosti podľa tohto ustanovenia sa zaraďujú do osobitného zoznamu žiadateľov. Pri vybavovaní žiadostí sa postupuje v súlade s ustanovením § 2.

Definíciu čo sa rozumie služobným bytom (na základe splnomocňujúceho ustanovenia § 685 ods. 3 Občianskeho zákonníka) obsahuje zákon SNR č. 189/1992 Zb. o úprave niektorých pomerov súvisiacich s nájmom bytov a s nebytovými náhradami v platnom znení (ďalej len „zákon č. 189/1992 Zb.“); podľa ustanovenia § 1 je služobným bytom:
(1)	Služobným bytom je byt, ktorého nájomca vykonáva prácu, na ktorú je nájom služobného bytu viazaný.
(2)	Služobným bytom je
a)	byt postavený v prevádzkovej, verejnej alebo verejne prospešnej stavbe a trvale určený na bývanie zamestnanca povereného strážením, údržbou, obsluhou alebo inou obdobnou činnosťou prevádzkového charakteru, bez ktorej nie je prevádzka možná, najmä byt, ktorý je súčasťou školy alebo školského zariadenia, zdravotníckeho zariadenia, zariadenia sociálnej starostlivosti, hájovne, stavby slúžiacej vodnému hospodárstvu alebo železničnej doprave,
b)	byt v obytnom dome trvale určený na bývanie zamestnanca, ktorý je vlastníkom alebo správcom  tohto domu, poverený údržbou domu alebo výkonom niektorých služieb pre nájomcov bytov v dome (domovnícky byt),
c)	byt stavebne súvisiaci s nebytovými priestormi určenými na výkon obchodnej, výrobnej alebo inej podnikateľskej alebo prevádzkovej činnosti a trvale určený na bývanie osoby, ktorá vykonáva v týchto nebytových priestoroch uvedenú činnosť,
d)	byt trvale určený na bývanie zahraničného lektora, ktorý sa podieľa na výchove a vzdelávaní žiakov alebo študentov v školách alebo zariadeniach, alebo zahraničného stážistu,
e)	byt získaný vojenskou správou zo štátnej bytovej výstavby podľa doterajších predpisov, ak jeho nájomcom ku dňu účinnosti tohto zákona je vojak z povolania (vojenský byt),
f)	byt získaný Ministerstvom vnútra Slovenskej republiky, Federálnym ministerstvom vnútra, alebo Zborom väzenskej a justičnej stráže Slovenskej republiky zo štátnej bytovej výstavby podľa doterajších predpisov, ak jeho nájomcom ku dňu účinnosti tohto zákona je policajt Policajného zboru Slovenskej republiky, Federálneho 

policajného zboru alebo Zboru hradnej polície alebo príslušník väzenskej a justičnej stráže Slovenskej republiky (ďalej len „príslušník“).
(3)	Služobným bytom je aj byt vo vlastníctve štátu trvalo určený na bývanie
a)	profesionálnych vojakov ozbrojených síl,
b)	príslušníkov ozbrojených bezpečnostných zborov a príslušníkov ozbrojených zborov, príslušníkov Slovenskej informačnej služby a príslušníkov Národného bezpečnostného úradu,
c)	zamestnancov štátnych rozpočtových organizácií a štátnych príspevkových organizácií a zamestnancov Armády Slovenskej republiky,
d)	sudcov a prokurátorov.
Nájomcom služobného bytu môže byť iba ten, kto vykonáva prácu, na ktorú je nájom služobného bytu viazaný, a v mieste výkonu práce nie je vlastníkom, spoluvlastníkom, nájomcom alebo spoločným nájomcom iného bytu, rodinného domu alebo bytového domu. Na uzavretie nájomnej zmluvy je potrebný súhlas orgánu alebo fyzickej alebo právnickej osoby, pre ktorú nájomca vykonáva prácu, ak tento orgán alebo fyzická alebo právnická osoba nie je zároveň prenajímateľom.

Občiansky zákonník v súčasnej dobe už nepozná kategóriu tzv. bytov slúžiacich na trvale ubytovanie pracovníkov organizácie; táto kategória bola zrušená novelou Občianskeho zákonníka č. 509/1991 Zb. – účinná od 01.01.1992 na nájom z bytov, ktoré nespĺňali kritéria         § 1 ods. 2 a 3 zákona 189/1992 Zb..

Nakoľko Mestská časť Bratislava – Nové Mesto v súčasnej dobe nedisponuje voľnými služobnými bytmi, je možné postupovať v súlade s ustanovením § 12 ods. 2 veta druhá zákona č. 189/1992 Zb. (obec pritom zohľadní naliehavosť bytovej potreby uchádzača o byt, jeho sociálne pomery, potrebu uspokojenia bytových potrieb tých, ktorí vykonávajú práce alebo služby nevyhnutné pre obec alebo ktorí sa zaviazali na svoje náklady vykonať v byte alebo v inom priestore také zmeny, ktorými sa byt alebo iný priestor stane spôsobilým na bývanie.) a upraviť platné Zásady, ako aj prílohu č. 2 Zásad, tak aby bolo možné aj mimo poradia prideliť byt priamo učiteľom pôsobiacim na školách, resp. v školských zariadeniach v zriaďovacej pôsobnosti Mestskej časti Bratislava – Nové Mesto. Za týmto účelom navrhujeme upraviť terajšie znenie § 3 Zásad, a to vložením nového odseku 2 v znení: „Mestská časť mimo poradia zoznamu žiadateľov o nájom obecného bytu podľa ods. 1 tohto ustanovenia a § 2 týchto zásad, a bez skúmania splnenia týchto podmienok, môže prideliť byt žiadateľovi, ktorý je v pracovnom pomere s mestskou časťou alebo organizáciami v jej zriaďovateľskej pôsobnosti, a to na dobu určitú, dobu trvania pracovného pomeru. Starosta mestskej časti takto môže prideliť byt na základe odporúčania komisie a súčasne za splnenia týchto podmienok: 
	a) 	žiadateľ je v pracovnom pomere s mestskou časťou alebo organizáciami 	v jej zriaďovateľskej pôsobnosti,
	b)	žiadateľ nie je obyvateľom Bratislavy,
	c) 	žiadateľ nevlastní nehnuteľnosť na území Bratislavy.  “  
; pričom terajší odsek 3 a nasl. by sa v aritmetickom rade prečíslovali smerom nahor. Zároveň sme pristúpili aj k rekonštrukcií niektorých ďalších ustanovení Zásad, a to v rozsahu farebne vyznačenom v priložených Zásadách, ktoré už obsahujú zapracované zmeny.

Dodatok č. 2 
k Zásadám hospodárenia s bytmi v mestskej časti Bratislava – Nové Mesto zo dňa 26.06.2012

Miestne zastupiteľstvo mestskej časti Bratislava – Nové Mesto podľa § 15. ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, podľa Všeobecne záväzného nariadenia hlavného mesta Slovenskej republiky Bratislavy č. 1/2006 o nájme bytov a obytných miestností v zariadeniach určených na trvalé bývanie, podľa § 11 ods. 4 písm. a) zákona č. 369/1990 Zb. o obecnom zriadení v znení neskorších predpisov, sa uznáša na tomto Dodatku č. 2 k Zásadám hospodárenia s bytmi v mestskej časti Bratislava – Nové Mesto 

Čl. I. Predmet dodatku

1.	V § 2 sa v odseku (1) písm. f), písm. i) a písm. j) na konci vkladá text v znení: 
„(s výnimkou § 3 ods. 2 týchto zásad)“;

2.	V § 2 sa v odseku (4) za slovné spojenie „..........nájom obecného bytu“ vkladá text v znení „podľa § 3 týchto zásad,......“.

3.	V § 2 sa v odseku (6) za slovné spojenie „............do zoznamu žiadosti“ vkladá text v znení „podľa § 3 týchto zásad,......“.

4.	V § 2 sa v odseku (7) v druhej vete za slovné spojenie „......... obecného bytu“ vkladá text v znení „podľa § 3 týchto zásad...“. 

5.	V § 2 sa v odseku (8) za slovné spojenie „......... do zoznamu žiadateľov“ vkladá text v znení „podľa § 3 týchto zásad, ...“.

6. 	V § 2 sa v odseku (12) za slovné spojenie „............do zoznamu žiadosti“ vkladá text v znení „podľa § 3 týchto zásad,......“.

7.	V § 2 sa v odseku (13) za slovné spojenie „............mestská časť uzavrie“ vkladá text v znení „nájomnú .....“.

8.	§ 3 sa dopĺňa o nový odsek (2) v znení:
	„Mestská časť mimo poradia zoznamu žiadateľov o nájom obecného bytu podľa ods. 1 tohto ustanovenia a § 2 týchto zásad, a bez skúmania splnenia týchto podmienok, môže prideliť byt žiadateľovi, ktorý je v pracovnom pomere s mestskou časťou alebo organizáciami v jej zriaďovateľskej pôsobnosti, a to na dobu určitú, dobu trvania pracovného pomeru. Starosta mestskej časti takto môže prideliť byt na základe odporúčania komisie a súčasne za splnenia týchto podmienok: 

	a) 	žiadateľ je v pracovnom pomere s mestskou časťou alebo organizáciami 		v jej zriaďovateľskej pôsobnosti,
	b)	žiadateľ nie je obyvateľom Bratislavy,
c) 	žiadateľ nevlastní nehnuteľnosť na území Bratislavy.“  

9.	V § 3 doterajší odsek (2) sa bude označovať ako odsek (3) a za slovné spojenie „............do zoznamu žiadateľov“ sa dopĺňa text v znení „podľa ods. 1 a 2.........“ a na konci vety sa existujúci text dopĺňa o znenie: „a 2“.

10.	V § 3 doterajší odsek (3) sa bude označovať ako odsek (4) a za slovné spojenie „....do zoznamu žiadateľov“ sa vkladá text v znení „podľa ods. 1 a 2.........“ a za slovné spojenie „.......podľa odseku 1“ sa vkladá text v znení: „a 2 ....“ 

11.	V § 3 doterajší odsek (4) sa bude označovať ako odsek (5) a na konci sa vety sa vkladá text v znení: „, ako aj na osoby podľa odseku 2“.

12.	V § 3 doterajší odsek (5) sa bude označovať ako odsek (6).

13.	V § 3 doterajší odsek (6) sa bude označovať ako odsek (7) a za slovné spojenie „Po podpísaní ....“ sa vkladá slovo „nájomnej“; za slovným spojením „.....je žiadateľ povinný“ sa vypúšťa slovné spojenie „po podpísaní nájomnej zmluvy ...“; a za slovným spojením „......k skončeniu zmluvy“ sa predložka „u“ nahrádza predložkou „z“.    

14.	V § 4 sa odsek (1) a odsek (3) na konci vety dopĺňajú o text v znení: „s výnimkou § 3 ods. 2 týchto zásad.“

15.	V § 4 sa vypúšťa odsek (6) a doterajší odsek (7) bude označovať ako odsek (6).

16.	V § 5 sa odsek (1) za slovné spojenie „...........podľa ustanovenia § 1 ods. 2 písm. b)“ vkladá text v znení: „a tiež nejde o byt pridelený podľa § 3 ods. 2.............“.

17.	V § 6 sa vypúšťa odsek (4).

18.	V § 8 odsek (1) sa na konci vety vypúšťa text v znení „...a nebytových priestorov“.

Čl. II Záverečné ustanovenia

1.	Príloha č. 2 sa nahrádza novou prílohou č. 2. Ostatné ustanovenia úplných Zásad hospodárenia s bytmi v mestskej časti Bratislava – Nové Mesto zo dňa 26.06.2012, v znení dodatkov, zostávajú nezmenené. 
2.	Tento dodatok č. 2 nadobúda účinnosť po jeho schválení Miestnym zastupiteľstvom mestskej časti Bratislava – Nové Mesto.

Mgr. Rudolf Kusý
                                                starosta 

Príloha č. 2

VYHLÁSENIE
k žiadosti o nájom obecného bytu

Titul, meno a priezvisko žiadateľa:	...........................................................................................

Trvalý pobyt žiadateľa:	.......................................................................................................

Dátum narodenia žiadateľa:	.......................................................................................................

Dolupodpísaný (á) .............................................................................................. týmto vyhlasujem, že:

1.	A. 	žiadosť o nájom obecného bytu podávam z dôvodu, že:
a) 	nie som vlastníkom ani nájomcom bytu alebo rodinného domu;
b) 	som nájomcom bytu v dome v celosti alebo v podiele vydanom oprávnenej osobe v rámci predpisov o reštitúcii alebo privatizácii majetku;
c) 	vlastníkom ani nájomcom bytu alebo rodinného domu nie je ani môj manžel (-ka), ani žiadny z členom domácnosti zahrnutých do žiadosti o nájom obecného bytu;
d) 	som v pracovnom pomere voči mestskej časti / voči organizácií, ktorá je v zriaďovacej pôsobnosti mestskej časti.

B/	3 som vlastníkom / podielovým spoluvlastníkom alebo nájomcom bytu alebo rodinného domu, a žiadosť podávam preto, že uvedený byt / rodinný dom nemôžem užívať na bývanie z dôvodu, že (uviesť) 

2. 	Doteraz som nebol (a) vlastníkom bytu, ktorý bol prevedený do vlastníctva v zmysle zákona č. 182/1993 Z.z. o vlastníctve bytu a nebytových priestorov v znení neskorších predpisov (predtým obecný - mestský, štátny, družstevný byt).
3. 	Mestská časť Bratislava - Nové Mesto so mnou v priebehu 10 rokov nerozviazala zmluvu o nájme bytu z dôvodu nedodržiavania povinnosti nájomcu v zmysle Občianskeho zákonníka a zmluvy o nájme bytu.
4. 	Nebol (a) som právoplatne odsúdený (á) za úmyselný trestný čin.
5. 	Som si vedomý (á)povinnosti žiadateľa oznamovať mestskej časti Bratislava - Nové Mesto každú zmenu údajov uvedených v žiadosti a povinnosti najneskôr do troch rokov od podania žiadosti aktualizovať svoju žiadosť.
6. 	Všetky údaje, ktoré som uviedol (a) v žiadosti o nájom bytu a v jej prílohách sú pravdivé a som si vedomý (á), že uvedenie nepravdivých údajov v aktualizácii žiadosti, v jej prílohách alebo v tomto vyhlásení môže byť dôvodom na nezaradenie do zoznamu žiadateľov alebo na vyradenie zo zoznamu žiadateľov.

Dátum: ................................

Podpis: ................................

/3 Z alternatívy I.A a I.B zakrúžkujte tú, ktorá rozpovedá realite. V prípade, že uvediete alternatívu 1.B., je potrebné uviesť aj dôvody.
MESTSKÁ ČASŤ BRATISLAVA-NOVÉ MESTO

ZÁSADY
hospodárenia s bytmi v mestskej časti Bratislava – Nové Mesto

Miestne zastupiteľstvo mestskej časti Bratislava - Nové Mesto podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste SR Bratislave v znení neskorších predpisov a podľa Všeobecne záväzného nariadenia hlavného mesta SR Bratislavy č. 1/2006 o nájme bytov a obytných miestností v zariadeniach určených na trvalé bývanie ustanovuje Zásady hospodárenia s bytmi v mestskej časti Bratislava – Nové Mesto.

§ 1 
Úvodné ustanovenie

(1) 	Tieto Zásady hospodárenia s bytmi v mestskej časti Bratislava – Nové Mesto (ďalej len „zásady“) upravujú postup pri prenajímaní bytov:
a)  vo vlastníctve hlavného mesta Slovenskej republiky Bratislavy zverených do správy mestskej časti Bratislava – Nové Mesto (ďalej len „mestskej časti“);
b) 	bytov v bytových domoch vo vlastníctve hlavného mesta Slovenskej republiky Bratislavy zverených do správy mestskej časti a 
c)	bytov vo vlastníctve mestskej časti (ďalej len „obecný byt“).
(2) 	Obecný nájomný bytový fond tvoria obecné byty, ktoré sú:
a)  	určené na užívanie fyzickým osobám na základe nájomnej zmluvy;
b)  	služobnými bytmi.
(3) 	Zoznam žiadostí o nájom bytov sa vytvára v abecednom poradí žiadateľov s vyznačením dátumu doručenia úplnej žiadosti.

§ 2
Žiadosť o nájom obecného bytu

(1) 	Žiadosť o nájom obecného bytu (ďalej len „žiadosť“) musí obsahovať:
a)	meno, priezvisko, dátum narodenia a podpis žiadateľa;
b)	miesto trvalého pobytu žiadateľa, miesto prechodného pobytu žiadateľa;
c)	rodinný stav žiadateľa;
d)	počet členov domácnosti, ktorí sú do žiadosti zahrnutí a ich vzťah k žiadateľovi;
e)	bytové pomery žiadateľa v mieste trvalého pobytu;
f)	   zdravotné a sociálne pomery žiadateľa (s výnimkou § 3 ods. 2 týchto zásad);
g)	dôvod podania žiadosti;
h)	súhlas so spracovaním osobných údajov žiadateľa;
i)	   potvrdenie o príjme žiadateľa (príloha žiadosti) (s výnimkou § 3 ods. 2 týchto zásad);
j)	   potvrdenie o podaní žiadosti oprávnenej osobe v rámci predpisov o reštitúcii alebo privatizácií  majetku (s výnimkou § 3 ods. 2 týchto zásad).  
(2) 	Žiadosť sa podáva podľa vzoru, ktorý je uvedený v prílohe č. 1 týchto zásad spolu s jej prílohou –Vyhlásenie k žiadosti o nájom obecného bytu (podľa vzoru, ktorý je uvedený v prílohe č. 2).
(3) 	Mestská časť po doručení žiadosti podľa odseku 1 preverí jej úplnosť a splnenie podmienok pre nájom obecného bytu podľa ustanovení § 3 týchto zásad.
(4) 	Ak žiadateľ spĺňa podmienky pre nájom obecného bytu podľa § 3 týchto zásad, mestská časť zaradí jeho žiadosť do zoznamu žiadateľov.
(5)  	Žiadosť žiadateľa, ktorý je oprávnenej osobe v rámci predpisov o reštitúcii alebo privatizácií majetku  sa žiadateľovi vracia s informáciou o uplatnení si svojich práv priamo na magistráte mesta Bratislavy. 
(6) 	Oznámenie o zaradení žiadosti žiadateľa do zoznamu žiadostí podľa § 3 týchto zásad zašle mestská časť žiadateľovi do tridsiatich dní odo dňa doručenia úplnej žiadosti. V oznámení o zaradení žiadateľa do zoznamu žiadateľov mestská časť žiadateľa poučí o jeho povinnostiach v zmysle týchto zásad. 
(7) 	Ak je žiadosť neúplná, mestská časť vyzve žiadateľa na doplnenie žiadosti, pričom k doplneniu žiadosti určí primeranú lehotu. Ak žiadosť žiadateľa nespĺňa aspoň jednu podmienku nájmu obecného bytu podľa § 3 týchto zásad alebo ak žiadateľ v určenej lehote žiadosť nedoplní, mestská časť žiadosť do zoznamu žiadateľov nezaradí. Túto skutočnosť mestská časť bez zbytočného odkladu oznámi písomne žiadateľovi. 
(8) 	Žiadateľ, ktorého žiadosť bola zaradená do zoznamu žiadateľov podľa § 3 týchto zásad, je povinný mestskej časti oznamovať každú zmenu skutočností uvedených v odseku 1.
(9) 	Žiadateľ je povinný najmenej raz za tri roky od podania žiadosti aktualizovať svoju žiadosť v rozsahu podľa odseku 1. Ak žiadateľ svoju žiadosť v lehote troch rokov neaktualizuje ani raz, mestská časť takúto žiadosť zo zoznamu žiadosti vyradí. Na túto skutočnosť musí byť žiadateľ písomne upozornený podľa odseku 5. tohto ustanovenia zásad. Pri posudzovaní aktualizovanej žiadosti mestská časť postupuje podľa odsekov 3. až 6. tohto ustanovenia zásad.
(10) 	Aktualizácia žiadosti sa podáva podľa vzoru, ktorý je uvedený v prílohe č. 3 týchto zásad.
(11) 	Starosta mestskej časti môže obecný byt po neplatičovi prednostne prideliť, mimo poradia zo zoznamu žiadateľov, v prípade, ak: 
a)	je v obecnom byte daná právoplatná výpoveď z nájmu obecného bytu, 
b)	obecný byt je v zlom technickom stave a 
c)	žiadateľ uhradí aktuálny nedoplatok na obecnom byte. 
Prednostné pridelenie nesmie prekročiť 20 % obecných bytov, ktoré v príslušnom kalendárnom roku mestská časť prenajme novým nájomcom. Potvrdenie o zaplatení dlžoby bude priložené k prednostnému prideleniu obecného bytu starostom mestskej časti.
(12) 	Žiadosti žiadateľov zaradených do zoznamu žiadateľov podľa § 3 týchto zásad, posudzuje komisia sociálnych vecí a bývania (ďalej len „komisia“).
(13) 	Komisia na základe posúdenia žiadostí navrhuje starostovi mestskej časti (ďalej len „starosta“) žiadateľa, s ktorým mestská časť uzavrie nájomnú zmluvu.
(14) 	Návrh komisie má pre starostu odporúčajúci charakter.

§ 3
Podmienky zaradenie do zoznamu žiadateľov o nájom obecného  bytu

(1) 	Mestská časť zaradí žiadateľa do zoznamu žiadateľov, ak obsahuje všetky náležitosti uvedené v ustanovení § 2  ods. 1 a žiadateľ súčasne: 
a)	nemá, kde bývať z dôvodu:
1.	nie je nájomcom alebo vlastníkom bytu alebo rodinného domu, 
2.	dlhých časových prieťahov pri vymáhaní práva bývať v byte súdnou cestou brániacich  žiadateľovi užívať byt a neprišiel o právo bývať v byte vlastným pričinením alebo strate práva bývať v byte nemohol účinne zabrániť;
b)	má trvalý pobyt v mestskej časti, ak žiadosť podávajú manželia, túto podmienku musí spĺňať aspoň jeden z manželov;
c)	mesačný príjem žiadateľa je vo výške minimálne 1,2 násobku životného minima, najviac však vo výške trojnásobku životného minima; podmienka mesačného príjmu najviac vo výške trojnásobku životného minima sa nevzťahuje na žiadateľa podľa písm. a) bodu 2 tohto odseku.
(2) 	Mestská časť, mimo poradia zoznamu žiadateľov o nájom obecného bytu podľa ods. 1 tohto ustanovenia a § 2 týchto zásad, a bez skúmania splnenia týchto podmienok, môže prideliť byt žiadateľovi, ktorý je v pracovnom pomere s mestskou časťou alebo organizáciami v jej zriaďovateľskej pôsobnosti, a to na dobu určitú, dobu trvania pracovného pomeru. Starosta mestskej časti takto môže prideliť byt na základe odporúčania komisie a súčasne za splnenia týchto podmienok: 
a) 	žiadateľ je v pracovnom pomere s mestskou časťou alebo organizáciami v jej zriaďovateľskej pôsobnosti,
b)	žiadateľ nie je obyvateľom Bratislavy,
c) 	žiadateľ nevlastní nehnuteľnosť na území Bratislavy.  
(3) 	Žiadateľ zaradený do zoznamu žiadateľov podľa ods. 1 a 2 je povinný bez zbytočného odkladu mestskej časti oznámiť každú zmenu podmienok nájmu obecného bytu tak ako sú uvedené v odseku 1 a 2.
(4) 	Žiadateľ zaradený do zoznamu žiadateľov podľa ods. 1 a 2 musí spĺňať všetky podmienky nájmu obecného bytu podľa odseku 1 a 2 ku dňu podpísania nájomnej zmluvy o nájme obecného bytu (ďalej len „zmluva“).
(5) 	Odsek 1 tohto ustanovenia sa nevzťahuje na:
fyzické osoby, ktoré vykonávajú prácu, na ktorú je viazaný nájom služobného bytu a zároveň nie sú vlastníkmi, spoluvlastníkmi, nájomcami alebo spoločnými nájomcami iného bytu, rodinného domu alebo bytového domu na území Bratislavy, ako aj na osoby podľa ods. 2. 
(6) 	Pri zisťovaní príjmu žiadateľa podľa odseku 1 písm. c) mestská časť postupuje podľa osobitného predpisu. 1) Mesačný príjem sa vypočíta z príjmu za kalendárny rok predchádzajúci roku, v ktorom žiadateľ podal žiadosť ako podiel tohto príjmu a príslušného počtu mesiacov, počas ktorých bol príjem poberaný. Životné minimum sa vypočíta zo sumy životného minima platnej k 31. decembru kalendárneho roka predchádzajúceho roku, v ktorom žiadateľ podal žiadosť.
(7) 	Po podpísaní nájomnej zmluvy je žiadateľ povinný po podpísaní nájomnej zmluvy bezodkladne predložiť mestskej časti notársku zápisnicu s exekučným titulom vypratania bytu v prípade, ak dôjde k skončeniu zmluvy u z akéhokoľvek dôvodu, ktorá bude obsahovať „Vyhlásenie povinných osôb o uznaní záväzkov z nájomnej zmluvy a súhlas s vykonateľnosťou notárskej zápisnice a exekúciou podľa ustanovenia § 41 ods. 2 v spojení s ustanovením § 184 zákona č. 233/1995 Z. z. o súdnych exekútoroch a exekučnej činnosti (Exekučný poriadok) v znení neskorších predpisov.

§ 4
Doba nájmu obecného bytu

(1) 	Obecný byt sa prenajíma na dobu určitú, ktorá neprevýši tri roky, s výnimkou § 3 ods. 2 týchto zásad.
(2) 	Jednorazové predĺženie doby nájmu  nesmie presiahnuť tri roky.
(3) 	Jednou z podmienok na základe, ktorých je možné zmeniť dobu nájmu na dobu neurčitú, je vykonanie takých zmien, ktorými sa byt stane spôsobilým na bývanie, s výnimkou § 3 ods. 2 týchto zásad.
(4) 	Za zmeny, ktorými sa byt stane spôsobilý na bývanie sa považuje vykonanie opráv bytu a jeho základného príslušenstva a výmena, resp. doplnenie zariadenia a vybavenia bytu, v prípade ktorých oprávnené náklady presiahnu trojnásobok ročného nájomného toho, ktorého bytu, stanoveného pred vykonaním týchto zmien.
(5) 	Podmienkou pre predĺženie doby nájmu bude najmä dodržiavanie povinností nájomcu tak, ako vyplývajú z nájomnej zmluvy a zo všeobecne záväzných predpisov. Mestská časť môže v zmluve určiť aj ďalšie podmienky predĺženia doby nájmu bytu.
(6) 	Podmienky podľa odseku 2 tohto ustanovenia platia aj pre zmenu doby nájmu na dobu neurčitú.
(6) 	Ak je nájom bytu viazaný na výkon práce (v zmysle ustanovenia § 1 ods. 2 písm. b)), možno byt prenajať najviac na dobu výkonu práce, na ktorú je nájom bytu viazaný.

§ 5
Osobitné ustanovenia o prechode nájmu

(1) 	Ak príslušník domácnosti spĺňa podmienky pre prechod práva nájmu obecného bytu a nejde o byt podľa ustanovenia § 1 ods. 2 písm. b) a tiež nejde o byt pridelený podľa § 3 ods. 2, mestská časť s ním uzavrie zmluvu o nájme obecného bytu, pričom v tejto nájomnej zmluve zachová pôvodnú dobu nájmu bytu.
(2) 	Ďalšie predĺženie doby nájmu bytu po prechode nájmu sa riadi ustanovením § 4 ods. 1 a 2.

§ 6
 Osobitné ustanovenia k nájmu služobných bytov

(1) 	Žiadateľ o nájom bytu podľa tohto ustanovenia musí vykonávať prácu, na ktorú je nájom služobného bytu viazaný, pričom nemá zabezpečené bývanie na území Bratislavy.
(2) 	Podmienky na nájom služobného bytu vyplývajúce z ustanovenia odseku 1 musia byť splnené ku dňu podpisu zmluvy.
(3) 	Žiadosti podľa tohto ustanovenia sa zaraďujú do osobitného zoznamu žiadateľov. Pri vybavovaní žiadostí sa postupuje v súlade s ustanovením § 2.
(4) 	Podmienky organizovania a uskutočňovania dobrovoľných dražieb sú upravené v Dražobnom poriadku Mestskej časti Bratislava – Nové Mesto, ktorý predstavuje prílohu č. 4.

§ 7
Domový poriadok

(1) 	Práva a povinnosti nájomníkov bližšie môže mestská časť upraviť v domových poriadkoch, ktoré sú nájomníci povinní rešpektovať a riadiť sa nimi.

§ 8
Dražobný poriadok

(1) 	Dražobný poriadok upravuje organizovanie a uskutočňovanie dobrovoľných dražieb obecného bytového fondu a nebytových priestorov. 
(2)   	Dražobný poriadok tvorí prílohu č. 4 tohto nariadenia.

§ 9
Záverečné ustanovenia

(1) 	Zrušujú sa Zásady poskytovania obecných bytov samosprávou mestskej časti Bratislava – Nové Mesto schválené Uznesením Miestneho zastupiteľstva mestskej časti Bratislava – Nové Mesto č. ............. zo dňa ..................

(2) 	Tieto Zásady nadobúdajú účinnosť dňom ich schválenia Miestnym zastupiteľstvom mestskej časti Bratislava – Nové Mesto.

                  Mgr. Rudolf Kusý
                           starosta
Bratislava, 17. 12. 2013

Príloha č. 1
ŽIADOSŤ O NÁJOM OBECNÉHO BYTU 

A:	Žiadateľ
1.Titul, meno a priezvisko:  ............................................................................................

Trvalý pobyt (obec, ulica, číslo domu, PSČ): 	.................................................................... 

Prechodný pobyt (obec, ulica, číslo domu, PSČ): ................................................................

Dátum narodenia:  ................................................................................................................

Rodinný stav:	.............................................................................................................................

Dátum podania pôvodnej žiadosti o nájom bytu: ...................................................................

B:	Členovia domácností zahrnutí do žiadosti
1.	Titul, meno a priezvisko:   .................................................................................................

    Trvalý pobyt (obec, ulica, číslo domu, PSČ): ....................................................................

    Prechodný pobyt (obec, ulica, číslo domu, PSČ):  ............................................................

    Dátum narodenia:  .............................................................................................................

    Vzťah k žiadateľovi: ..........................................................................................................

2. Titul, meno a priezvisko: ...................................................................................................

    Trvalý pobyt (obec, ulica, číslo domu, PSČ): ....................................................................

    Prechodný pobyt (obec, ulica, číslo domu, PSČ): ............................................................

    Dátum narodenia:        ......................................................................................................

    Vzťah k žiadateľovi: .......................................................................................................

3. Titul, meno a priezvisko: ................................................................................................

    Trvalý pobyt (obec, ulica, číslo domu, PSČ): ................................................................. 

    Prechodný pobyt (obec, ulica, číslo domu, PSČ): ..........................................................

    Dátum narodenia:   ..........................................................................................................

    Vzťah k žiadateľovi: .......................................................................................................

C:	Dôvod podania žiadosti:  .....................................................................................................

....................................................................................................................................................................

...................................................................................................................................................................

...................................................................................................................................................................

....................................................................................................................................................................

....................................................................................................................................................................

....................................................................................................................................................................

D:         Prílohy:

- Vyhlásenie k žiadosti o nájom obecného bytu

E:	Súhlas so spracovaním osobných údajov
Žiadateľ súhlasí so spracovaním osobných údajov uvedených v tejto žiadosti v súlade so zákonom č. 428/2002 Z. z. o ochrane osobných údajov v znení neskorších predpisov v rozsahu, ktorý vyžaduje vybavenie jeho žiadosti.

Dátum: .....................................................

Podpis žiadateľa: .....................................

Príloha č. 2

VYHLÁSENIE
k žiadosti o nájom obecného bytu

Titul, meno a priezvisko žiadateľa	..........................................................................................

Trvalý pobyt žiadateľa:		.......................................................................................................

Dátum narodenia žiadateľa:	.......................................................................................................

Dolupodpísaný (á) .............................................................................................. týmto vyhlasujem, že:

1.	A. 	žiadosť o nájom obecného bytu podávam z dôvodu, že:
a) 	nie som vlastníkom ani nájomcom bytu alebo rodinného domu;
b) 	som nájomcom bytu v dome v celosti alebo v podiele vydanom oprávnenej osobe v rámci predpisov o reštitúcii alebo privatizácii majetku;
c) 	vlastníkom ani nájomcom bytu alebo rodinného domu nie je ani môj manžel (-ka), ani žiadny z členom domácnosti zahrnutých do žiadosti o nájom obecného bytu;
d) 	som v pracovnom pomere voči mestskej časti / voči organizácií, ktorá je v zriaďovacej pôsobnosti mestskej časti.

B/	3 som vlastníkom / podielovým spoluvlastníkom alebo nájomcom bytu alebo rodinného domu, a žiadosť podávam preto, že uvedený byt / rodinný dom nemôžem užívať na bývanie z dôvodu, že (uviesť) 

2. 	Doteraz som nebol (a) vlastníkom bytu, ktorý bol prevedený do vlastníctva v zmysle zákona č. 182/1993 Z.z. o vlastníctve bytu a nebytových priestorov v znení neskorších predpisov (predtým obecný - mestský, štátny, družstevný byt).

3. 	Mestská časť Bratislava - Nové Mesto so mnou v priebehu 10 rokov nerozviazala zmluvu o nájme bytu z dôvodu nedodržiavania povinnosti nájomcu v zmysle Občianskeho zákonníka a zmluvy o nájme bytu.

4. 	Nebol (a) som právoplatne odsúdený (á) za úmyselný trestný čin.

5. 	Som si vedomý (á)povinnosti žiadateľa oznamovať mestskej časti Bratislava - Nové Mesto každú zmenu údajov uvedených v žiadosti a povinnosti najneskôr do troch rokov od podania žiadosti aktualizovať svoju žiadosť.

6. 	Všetky údaje, ktoré som uviedol (a) v žiadosti o nájom bytu a v jej prílohách sú pravdivé a som si vedomý (á), že uvedenie nepravdivých údajov v aktualizácii žiadosti, v jej prílohách alebo v tomto vyhlásení môže byť dôvodom na nezaradenie do zoznamu žiadateľov alebo na vyradenie zo zoznamu žiadateľov.

Dátum: ................................
Podpis: ................................

/3 Z alternatívy I.A a I.B zakrúžkujte tú, ktorá rozpovedá realite. V prípade, že uvediete alternatívu 1.B., je potrebné uviesť aj dôvody.

Príloha č. 3

AKTUALIZÁCIA  žiadosti o nájom bytu  ku dňu ..........................

A.   		Žiadateľ

1.Titul, meno a priezvisko: 

	.............................................................................................................................

2. Trvalý pobyt (obec, ulica, číslo domu, PSČ):

	.........................................................................................................................................

3. Prechodný pobyt (obec, ulica, číslo domu, PSČ): .......................................................

	.........................................................................................................................................

4. Dátum narodenia :  ......................................................................................................

5. Dátum podania pôvodnej žiadosti o nájom bytu: .......................................................

B:         Zmeny, ktoré nastali oproti pôvodnej žiadosti:

....................................................................................................................................................................

...................................................................................................................................................................

....................................................................................................................................................................

....................................................................................................................................................................

C:         Prílohy: 

D:          Súhlas so spracovaním osobných údajov

Žiadateľ súhlasí so spracovaním osobných údajov uvedených v tejto žiadosti v súlade so zákonom č. 428/2002 Z. z. o ochrane osobných údajov v znení neskorších predpisov v rozsahu, ktorý vyžaduje vybavenie jeho žiadosti.

Dátum: .....................................................
 
Podpis: ...........................................

Príloha č. 4

DRAŽOBNÝ PORIADOK  mestskej časti Bratislava – Nové Mesto

Dražobný poriadok je prílohou č. 4 k Zásadám hospodárenia s bytmi v mestskej časti Bratislava – Nové Mesto, vychádza zo zákon Národnej rady Slovenskej republiky č. 527 /2002 o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti v znení neskorších predpisov

Čl. I. 
Úvodné ustanovenie

Tento dražobný poriadok upravuje organizovanie a uskutočňovanie dobrovoľných dražieb obecného bytového fondu a nebytových priestorov vo vlastníctve hlavného mesta Slovenskej republiky Bratislavy zverené do správy mestskej časti Bratislava - Nové Mesto a vo vlastníctve mestskej časti Bratislava - Nové Mesto.

Čl. II. 
Pôsobnosť a organizovanie dražby

1/ 	Dobrovoľnú dražbu pripravuje a jej priebeh zabezpečuje ako dražobník Miestny úrad Bratislava - Nové Mesto prostredníctvom povereného Oddelenia vnútornej správy a správu bytov a nebytových priestorov.
2/ 	Predmetom dražby sú spravované byty okrem  bytov v domoch na Bojnickej ul. č. 19, 21, 23, 25 uvedených a obecných bytov uvoľnených úradnou, súdnou alebo prirodzenou cestou pôvodným nájomcom.

Čl. III. 
Vyvolávacia cena

1/ 	Byty určené na dobrovoľnú dražbu musia byť pred dražbou ocenené znaleckým posudkom, ktorý nesmie byť do konania dražby starší ako 6 mesiacov. 
2/ 	Vyvolávacia cena je určená Miestnou radou mestskej časti Bratislava – Nové Mesto a jej výška je predmetom schválenia miestneho zastupiteľstva mestskej časti Bratislava – Nové mesto. Vyvolávacia cena nemôže byť nižšia ako cena stanovená platným znaleckým posudkom. 

Čl. IV. 
Dražobná zábezpeka

1/	Za dražobnú zábezpeku sa považuje peňažná čiastka, ktorú zloží účastník dobrovoľnej dražby najneskoršie do otvorenia dražby a jej výška je spolu určená hodnotou  10 % vyvolávacej ceny;
2/ 	Účastníkovi, ktorý predmet dražby nevydražil  sa dražobná  zábezpeka vracia najneskoršie do 5 dní odo dňa dražby.
3/ 	Vstupné na dražbu je pre diváka 3,32 €. Poslanci miestneho zastupiteľstva a starosta mestskej časti Bratislava – Nové Mesto sú od povinnosti zaplatenia vstupného oslobodení.
4/ 	Vydražiteľ je povinný uhradiť cenu dosiahnutú vydražením najneskoršie do 15 dní odo dňa ukončenia dražby podľa pokynov dražobníka na jeho účet. Dražobná zábezpeka, ktorú zložil úspešný vydražiteľ pred otvorením dražby na účet dražobníka sa započíta do ceny dosiahnutej vydražením. 

Čl. V. 
Oznámenie o dražbe, účastník dražby a priebeh dražby a ďalšie úkony

Všetky postupy a podmienky spojené s dobrovoľnou dražbou bytov a nebytových priestorov sa riešia podľa zákona Národnej rady Slovenskej republiky  č. 527/2002 Z. z. v platnom znení a tiež za účasti týmto zákonom stanovených právnických subjektov.

                                                                                                     Mgr. Rudolf Kusý       		
                                                                               starosta

V Bratislave dňa .............................